《殊胜院柬悟雪禅人》
宋代·孙锐

百年萧寺古云间，五夜焚修昼掩关。
雪岭衣传方丈室，虎丘石点可中山。
天开罨黛成仙境，地接琉璃映佛颜。
我亦挂冠为弟子，同参肯许是耕閒。

作者简介：孙锐，吴江平望（今属江苏）人。度宗咸淳十年（一二七四）进士，授庐州佥判。时元兵南侵，愤贾似道误国，挂冠归。端宗景炎二年卒，年七十九。遗著由友人赵时远于元至元十八年（一二八一）编为《孙耕闲集》。事见本集卷首赵时远序及卷末《耕闲孙先生墓志铭》。